
	Comisia pentru buget, finanţe şi bănci

	
	Bucureşti,        

Nr. 22/488/23.11.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea  Legii nr.571/2003 privind Codul Fiscal,  cu care comisia noastră a fost sesizată în fond cu adresa Biroului Permanent nr.PL.x 605 din  7 noiembrie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/488/23.11.2011


RAPORT 
asupra propunerii legislative pentru modificarea şi completarea

 Legii nr.571/2003 privind Codul Fiscal
Cu adresa nr. Plx 605 din 7 noiembrie 2011, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea  Legii nr.571/2003 privind Codul Fiscal.
Prezenta propunere legislativă are ca obiect de reglementare reducerea cotei de TVA aplicabilă bazei de impozitare pentru operaţiunile de livrare a medicamentelor de uz uman şi veterinar, de la 9% cât este în prezent, la 5%.

La întocmirea raportului s-a avut în vedere avizul Consiliului legislativ.
Propunera legislativă a fost respinsă de Senat în şedinţa din 31 octombrie 2011.
Propunera legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, propunera legislativă face parte din categoria legilor ordinare.
La lucrările comisiei şi-au înregistrat prezenţa un număr de 32 deputaţi, din totalul de 33 de membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, doamna Oana Iacob – şef serviciu la Ministerul Finanţelor Publice.
Raportul comisiei a fost adoptat cu unanimitatea membrilor prezenţi la dezbatere. 

În urma dezbaterii, în şedinţa din data de 22.11.2011, comisia propune Plenului Camerei Deputaţilor respingerea propunerii legislative pentru modificarea şi completarea  Legii nr.571/2003 privind Codul Fiscal deoarece aplicarea cotei reduse de TVA de 5% pentru livrarea de medicamente de uz uman şi veterinar ar conduce la diminuarea veniturilor bugetului de stat, poate conduce la creşterea presiunii exercitate de mediul de afaceri pentru introducerea cotei reduse de 5% şi în alte sectoare ale economiei şi la creşterea numărului de cazuri de evitare sau fraudă prin declararea incorectă a livrărilor efectuate pentru a beneficia de cota redusă de TVA.
	PREŞEDINTE,

Maria Eugenia Barna


	SECRETAR,

Nicolae Bud


Întocmit,

Consilier parlamentar Ene Giorgiana

